16.6.2022.
HR
Službeni list Europske unije
C 233/31
Napomene s objašnjenjem kombinirane nomenklature Europske unije (2022/C 233/08)
U skladu s člankom 9. stavkom 1. točkom (a) Uredbe Vijeća (EEZ) br.
2658/87 (1) Napomene s objašnjenjem kombinirane nomenklature Europske unije (2) mijenjaju se kako slijedi: Na stranici 405. umeće se sljedeća napomena s objašnjenjem: „9405 31 00 i rasvjetni lanci, vrste koja se rabi za božićna drvca 9405 39 00 Ovaj tarifni podbroj obuhvaća rasvjetne lance, vrste koja se rabi za božićna drvca.
Objektivne značajke tih proizvoda, kao što su duljina lanca, vrsta svjetala, udaljenost između žarulja, poseban oblik žarulja (standardne ili tematski prilagođene za božićno vrijeme) i jednostavno rukovanje za stavljanje na božićno drvce, upućuju na to da su prvenstveno/uglavnom namijenjeni za ukrašavanje božićnog drvca rasvjetom.
Žarulje tematski prilagođene za božićno vrijeme mogu imati oblik snježnih pahuljica, zvijezda, ledenih siga ili drugih motiva zimskog razdoblja; povezanost s dugom tradicijom nije potrebna.
Primjeri proizvoda koje se razvrstava u podbrojeve u podbrojeve 9405 31 00 i 9405 39 00 kao ‚rasvjetni lanci, vrste koja se rabi za božićna drvca’:
Svjetlosna mreža koja se sastoji od tamnozelenih električnih kabela s ugrađenih 160 prozirnih žaruljica sa žarnom niti (1,5 V/0,5 W), spojenih tako da čine mrežu dimenzija 320 × 150 cm.
Veličina mreže omogućuje njezino jednostavno postavljanje na božićno drvce.
Boja kabela i pojedinačni otvori mreže veličine 19 × 19 cm omogućuju da se mreža preko grana povuče unutra tako da su žice i žaruljice nakon paljenja žaruljica skriveni, a svjetlost prolazi iznutra prema van čime se dobiva ujednačen dekorativni učinak.
Rasvjetni lanac duljine 55 m koji se sastoji od električnog kabela s 240 žaruljica za žarnom niti (2,5 V/0,25 W).
Udaljenost između žaruljica je 21 cm.
Rasvjetni lanac namijenjen je za uporabu i na otvorenom i u zatvorenom prostoru.
(1) Uredba Vijeća (EEZ) br.
2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
(2) SL C 119, 29.3.2019., str.
1.